BECKWITH] TEXT AND TRANSLATION 413 
I kekahi manawa, ku mai ia Poliahu ka ike no ka Aiwohikupua 
mau hana; ma ko Poliahu ano kupua keia ike ana, a no ia mea, waiho 
wale no iloko o ka wahine kona manao, aia a halawai laua, alaila, 
hoike aku i kana mea e ike nei no ka Aiwohikupua mau hana. 
Ma keia holo ana a Aiwohikupua, mai Kaelehuluhulu aku, hiki 
mua lakou ma Keaau, aka, ua nui no na la, a me na po o keia hele 
ana. 
I ke awakea o kekahi la, hiki aku lakou ma Keaan, a pau na waa i 
ka hooponopono, a me na ukana o lakou, ia wa no, hoolale koke ae 
una ke Alii i na kaikuahine, a me kona Kuhina e pii i uka o Paliuli; 
a ua hooholo koke lakou ia manao o ke Alii. 
Mamua o ko Jakou pii ana i Paliuli, kauoha iho la o Aiwohikupua 
i na hookele, a me na hoewaa, “ Eia makou ke hele nei i ka makou 
huakai hele, ka mea hoi a kuu manao i kau nui ai a halawai maka, 
e noho malie loa oukou, aia no ka oukou mea malama o na waa; 1 
kali oukou ai ao keia po, ai po ka la apopo, alaila, ua waiwai makou; 
aka, i hoi kakahiaka mai makou i ka la apopo, alaila, ua nele no 
ka’u mea i manao ai, alaila, o Kauai ke alo, huli aku hoi.” Oia ke 
kauoha a ke Alii. 
A pau ke kauoha a ke Alii i na kanaka, pii aku la a like a like o 
ka po, hiki lakou i Paliuli. Olelo aku la o Aiwohikupua i na kaikua- 
hine, “O Paliuli keia, eia ianei o Laieikawai, ko oukou kaikoeke, 
nolaila, imiia ka oukou pono.” 
Alaila, lawe ae la o Aiwohikupua ia Mailehaiwale, i ka hanau mua 
o lakou e like me ko lakou hanau ana. Ku iho la ma ka puka ponoi 
o ka hale o Laieikawai, ia Mailehaiwale e ku la ma ka puka o ka 
Halealii, kuu aku ana keia i ke ala, po oloko i ke ala, aia nae o 
Laieikawai me kona kahu ua pauhiaia e ka hiamoe nui; aka, aole 
nae e hiki ke hiamoe i kela manawa, no ka mea ua hoalaia e ke ala o 
Mailehaiwale. 
Ia puoho ana ae o laua mai ka hiamoe, haohao ana laua nei i keia 
ala launa ole; a no keia haohao, kahea aku la o Laieikawai me ka 
Jeo oluolu i kona kupunawahine penei: 
Larerxawat: “EK Waka, e Waka—e.” 
Waka: “ E—o, heaha kau o ka po e ala nei?” 
Larerxawat: “ He ala, eia—la, he ala e wale no keia, he ala anuanu, 
he ala huihui, eia Ja i ka houpo i ka manawa o maua.” 
Waka: “ Aole no he ala e, o Mailehaiwale aku la na, o na kaikua- 
hine aala o Aiwohikupua i kii mai la ia oe i wahine oe, a i wahine 
oe, ai kane ia; o ke kane ia moeia.” 
Latermawat: “ Ka! aole au e moe ia 1a.” 
A lohe aku la o Aiwohikupua i ka hoole ana mai a Laieikawai, no 
ka makemake ole e lawe ia Aiwohikupua i kane mare, alaila, he mea 
e ka hilahila, no ka mea, ua lohe maopopo aku la lakou nei i ka hoole 
ana mai. 
